title: http://risaleoku.com/oku/osmektubat/551
article: Íسكزنجى رساله اولان سكزنجى مسئله|@
  Ğ(شو مسئله آلتى سؤالڭ جوابى اولوب "سكز نكته"در.)|@
  Ï برنجى نكته:|@
  *بر دستِ عنايت آلتنده خدمتِ قرآنيهده إستخدام ايديلديگمزه دائر چوق أنواعِ إشاراتِ غيبيهيى حسّ ايتدك و بعضلرينى گوستردك. شيمدى او إشاراتڭ بر يڭيسى داها شودر كه: أكثر سوزلرده توافقاتِ غيبيه وار.|@
  &﴿ (حاشيه): توافقات ايسه، إتّفاقه إشارتدر· إتّفاق ايسه، إتّحاده أمارهدر، وحدته علامتدر· وحدت ايسه، توحيدى گوسترر· توحيد ايسه، قرآنڭ درت أساسندن أڭ بيوك أساسيدر.﴾|@
  * أزجمله: "رسولِ أكرم" كلمهسنده و "عليه الصلاة والسلام" عبارهسنده و "قرآن" لفظِ مباركهسنده، بر نوع جلوهِٔ إعجاز تمثّل ايتديگنه بر إشارت وار. إشاراتِ غيبيه نه قدر گيزلى و ضعيف ده اولسه، خدمتڭ مقبوليتنه و مسئلهلرڭ حقّانيتنه دلالت ايتديگى ايچون بنجه چوق أهمّيتليدر و چوق قوّتليدر. هم غروريمى قيرار و صِرف بر ترجمان اولديغمى قطعيًا بڭا گوستردى. هم هيچ مدارِ إفتخار بنم ايچون بر شى بيراقمييور، يالڭز مدارِ شكران اولان شيلرى گوسترييور. هم مادام قرآنه عائددر و إعجازِ قرآن حسابنه گچييور و قطعيًا جزءِ إختياريمز قاريشمييور و خدمتده تنبللك ايدنلرى تشويق ايدييور و رسالهنڭ حق اولديغنه قناعت ويرييور و بزلره بر نوع إكرامِ إلٰهيدر و إظهارى تحديثِ نعمتدر و عقلى گوزينه اينمش متمرّدلرى إسكات ايدييور· ألبته إظهارى لازمدر، إن شاء اللّٰه ضررسزدر.|@
  Ğ(شو مسئله آلتى سؤالڭ جوابى اولوب "سكز نكته"در.)|@
  Ï برنجى نكته:|@
  *بر دستِ عنايت آلتنده خدمتِ قرآنيهده إستخدام ايديلديگمزه دائر چوق أنواعِ إشاراتِ غيبيهيى حسّ ايتدك و بعضلرينى گوستردك. شيمدى او إشاراتڭ بر يڭيسى داها شودر كه: أكثر سوزلرده توافقاتِ غيبيه وار.|@
  &﴿ (حاشيه): توافقات ايسه، إتّفاقه إشارتدر· إتّفاق ايسه، إتّحاده أمارهدر، وحدته علامتدر· وحدت ايسه، توحيدى گوسترر· توحيد ايسه، قرآنڭ درت أساسندن أڭ بيوك أساسيدر.﴾|@
  * أزجمله: "رسولِ أكرم" كلمهسنده و "عليه الصلاة والسلام" عبارهسنده و "قرآن" لفظِ مباركهسنده، بر نوع جلوهِٔ إعجاز تمثّل ايتديگنه بر إشارت وار. إشاراتِ غيبيه نه قدر گيزلى و ضعيف ده اولسه، خدمتڭ مقبوليتنه و مسئلهلرڭ حقّانيتنه دلالت ايتديگى ايچون بنجه چوق أهمّيتليدر و چوق قوّتليدر. هم غروريمى قيرار و صِرف بر ترجمان اولديغمى قطعيًا بڭا گوستردى. هم هيچ مدارِ إفتخار بنم ايچون بر شى بيراقمييور، يالڭز مدارِ شكران اولان شيلرى گوسترييور. هم مادام قرآنه عائددر و إعجازِ قرآن حسابنه گچييور و قطعيًا جزءِ إختياريمز قاريشمييور و خدمتده تنبللك ايدنلرى تشويق ايدييور و رسالهنڭ حق اولديغنه قناعت ويرييور و بزلره بر نوع إكرامِ إلٰهيدر و إظهارى تحديثِ نعمتدر و عقلى گوزينه اينمش متمرّدلرى إسكات ايدييور· ألبته إظهارى لازمدر، إن شاء اللّٰه ضررسزدر.|@